ΓΡΑΠΤΗ ΕΡΩΤΗΣΗ E-0120/00

υποβολή: Ioannis Souladakis (PSE) προς το Συμβούλιο

(31 Ιανουαρίου 2000)

Θέμα: Παραβίαση Συμφωνίας Εμπορίου ΕΕ Νότιας Αφρικής

Η επιμονή της Νότιας Αφρικής να χρησιμοποιεί σε αλκοολούχα προϊόντα της τις κατοχυρωμένες ονομασίες «ούζο» και «γκράπα» των προστατευόμενων αντίστοιχων ποτών της Ελλάδας και της Ιταλίας θέτει σε αμφισβήτηση τη συμφωνία ελεύθερου εμπορίου πουπογράφτηκε πρόσφατα μεταξύ της ΕΕ και της παραπάνω χώρας. Η συμπεριφορά αυτή της Νότιας Αφρικής δημιουργεί προβλήματα στην προσπάθεια προσέγγισης μεταξύ των δύο πλευρών, ιδιαίτερα μετά την κατάργηση του απαρτχάιντ και τη λήξη της διεθνούς απομόνωσης της χώρας για δεκαετίες.

Η καταστρατήγηση συμφωνιών της ΕΕ με τρίτες χώρες εις βάρος συγκεκριμένων συμφερόντων παραγωγικών ομάδων των χωρών μελών της Ένωσης είναι προτιμότερο να προλαμβάνεται πριν από την σύναψη των σχετικών συμφωνιών. Δεδομένης της ύπαρξης μεγάλου αριθμού παρόμοιων συμφωνιών με τρίτες χώρες, τα αρμόδια όργανα της Ευρωπαϊκής Ένωσης θα πρέπει να λαμβάνουν εκάστοτε τα απαραίτητα προληπτικά μέτρα για την αποφυγή κινδύνων παραχάραξης μεγαλύτερου αριθμού προστατευόμενων προϊόντων.

Λαμβάνει το Συμβούλιοπόψη την προστασία κατοχυρωμένων ονομασιών προϊόντων της ΕΕ κατά τη σύναψη συμφωνιών ελευθέρου εμπορίου και ποια μέσα διαθέτει στη συγκεκριμένη περίπτωση, προκειμένου να προστατέψει τους παραγωγούς ούζου και γκράπας από τη παραχάραξη πουφίστανται οι σχετικές ονομασίες στη Νότιο Αφρική.

Απάντηση

(13 Απριλίου 2000)

Το Συμβούλιο της Ευρωπαϊκής Ένωσης έχει ιδιαίτερη επίγνωση της ανάγκης προστασίας των συμφερόντων των παραγωγών παραδοσιακών προϊόντων της ΕΕ κατά τη διαπραγμάτευση διεθνών συμφωνιών και, στα πλαίσια του τομέα των οίνων και των αλκοολούχων ποτών, επιδιώκει την εξασφάλιση της προστασίας των παραδοσιακών ονομασιών της ΕΕ.

1. Θα πρέπει ναπενθυμιστεί ότι η συμφωνία εμπορίου, ανάπτυξης και συνεργασίας η οποία συνήφθη μεταξύ της Νότιας Αφρικής και της ΕΕ τον Οκτώβριο του 1999 προβλέπει την προστασία της πνευματικής ιδιοκτησίας, συμπεριλαμβανομένων «γεωγραφικών ενδείξεων, και ιδίως των ονομασιών προέλευσης, των εμπορικών σημάτων και των σημάτωνπηρεσιών», και κατ' αυτόν τον τρόπο εμποδίζει την εμπορία εντός της Ευρωπαϊκής Ένωσης τυχόν προϊόντων με την ονομασία «ούζο» ή «Grappa» εάν δεν παράγονται εντός της ΕΕ.

2. Το Συμβούλιο Γενικών Υποθέσεων της 14ης Φεβρουαρίου 2000, εξέτασε επισταμένως το θέμα και κατέληξε σε μια θέση με στόχο τη διασαφήνιση του εύρους της προστασίας ορισμένων αλκοολούχων ποτών. Στο πλαίσιο ανταλλαγής σημειωμάτων μεταξύ του Προέδρου της Ευρωπαϊκής Επιτροπής και του Προέδρου του Συμβουλίου της Ευρωπαϊκής Ένωσης, αφενός, και του Προέδρου της Νότιας Αφρικής, αφετέρου, με ημερομηνία 15 και 16 Φεβρουαρίου 2000 αντιστοίχως, συμφωνήθηκε ότι, σχετικά με τους οίνους και τα αλκοολούχα ποτά, και στο πλαίσιο της προστασίας των ονομασιών ή ειδικών εκφράσεων, οι όροι «Grappa», «ούζο», «Korn», «Kornbrand», «Jagertee» και «Pacharan» δεν θα χρησιμοποιούνται πλέον, μετά από μια πενταετή μεταβατική περίοδο, για οιοδήποτε αλκοολούχο προϊόν το οποίο έχει παραχθεί στη Νότια Αφρική, και ότι τα μόνα προϊόντα που θα επιτρέπεται να πωλούνται στην αγορά της Νότιας Αφρικήςπό αυτές τις ονομασίες θα είναι τα προϊόντα που προέρχονται από την Ευρωπαϊκή Ένωση. Η δέσμευση αυτή, καθώς και ο συνεπαγόμενος έλεγχος των εισαγωγών τρίτων χωρών θα τεθούν σε εφαρμογή δεδομένου ότι και οι δύο πλευρές δέχονται ότι η αρχή της προστασίας της ονομασίας των αλκοολούχων προϊόντωνπακούει στις διατάξεις της συμφωνίας TRIPs που συνήφθη στα πλαίσια του ΠΟΕ.

3. Το Συμβούλιο και η Επιτροπήπενθύμισαν ότι η κοινοτική νομοθεσία προσφέρει ήδη στο έδαφος της Ένωσης πλήρη νομική προστασία της χρησιμοποίησης των παραδοσιακών ονομασιών «Grappa» και «ούζο». Η οιαδήποτε χρήση αυτών των ονομασιών ανήκει αποκλειστικά στα προϊόντα που προέρχονται από την Ιταλία και την Ελλάδα αντιστοίχως. Ως εκ τούτου, οι κοινοτικές τελωνειακές αρχές μπορούν να απαγορεύουν την είσοδο στην αγορά της ΕΕ οιουδήποτε προϊόντος προέλευσης τρίτης χώρας που έχει κυκλοφορήσει στο εμπόριοπό αυτές τις ονομασίες ή φέρει τη σχετική ετικέτα.

4. Το Συμβούλιοπενθυμίζει επίσης στο αξιότιμο μέλος του Κοινοβουλίου, ότι στο πλαίσιο της προαναφερόμενης ανταλλαγής σημειωμάτων, τα Μέρη συμφώνησαν να επαναλάβουν τις επίσημες διαπραγματεύσεις για τη συμφωνία στον τομέα των οίνων και των αλκοολούχων ποτών τον Μάρτιο του 2000 με στόχο τη σύναψή της πριν από την 1 Ιανουαρίου 2000 και την έναρξη ισχύος της εν λόγω συμφωνίας την 1η Σεπτεμβρίου 2000.